Murarabungu (Chingezi: rainbow) kana Muraraungu rundaza rwechiedza chinooneka rwunotaridzika mudenga zvichikonzerwa nerutsaudzo rwechiedza pamwe nebambura chiedza zvichiitika panosangana chiedza chezuva nemadonhwe emvura ari mumhepo. Murarabungu unoonekwa une shepi yeuta kana mhetwa uine mitsetse yeruvara rwakawanda. Murarabungu uchinge wakonzerwa nechiedza chezuva unoonekwa uri muchikamu chedenga chakatarisana nekune zuva. Vamwe vatauri vanoti chongwe, muchekawaramba kana mutsiwemvura. ... kwaiyapozve utahwadande hwechitendenedza chigaro choumambo, hwairingirika hwakadai ngebuwe reemeraridhi: A rainbow that shone like an emerald encircled the throne. (Revelation 4:3 Bhaibheri reChiNdau). VaBemba vanoti mutantamfula (rainbow) kureva murarabungu.VaGanda vanoti musoke (rainbow). Luhya vanoti oluchera (rainbow) kureva murarabungu. VaWanga vanoti olulindi (rainbow) kureva murarabungu. Kinande vanoti ekihara (rainbow) kureva murarabungu. Kikongo vanoti nkiama (rainbow) kureva murarabungu.